title: Synapsida
text: Therapsida†
   Pelicosauria†
  
  Os sinapsidos son un clado d'Amniotas que incluye a los mamiferos y todas as formas fosils relacionadas con o suyo orichen, conoixius como proto-mamiferos u reptils mamiferoides a causa d'o suyo pareixiu con os reptils.
  
  En a clasificación sistematica tradicional o termin "sinapsidos" s'emplega pa nombrar a los reptils mamiferoides, consideraus como una subclase adintro d'os reptils. Como os mamiferos han apareixiu a por evolución de bell reptil mamiferoide d'o Triasico y los reptils mamiferoides no han orichinau garra orden de reptil actual, evolutivament os reptils mamiferoides son en una branca de l'árbol filochenetico d'os mamiferos y os atros reptils en unatra. Esto suposa dende a perspectiva cladistica que s'haigan de despartir d'os reptils actuals.
  
  Istos animals se diferencian d'os reptils ya que no poseyen escratas y tampoco se sabe que momento d'a evolución desembolicoron o pelo. Se caracterizan por presentar, orichinariament, una sola abertura en o cranio dezaga de cada uello (fuesa temporal), en a parte inferior d'o ueso temporal (pulso), a diferiencia d'os reptils (engardaixos, serpients, crocodrilos, dinosauros, aus, tartugas), que presientan dos fuesas temporals. Tamién estioron os primers vertebratos en poseyer quantos tipos de dients, como incisivos, caninos y molars.
  
  O estudio d'os sinapsidos fosils nos amuestra cómo os tipos mas antigos se pareixen a os primers reptils y os mas abanzaus son quasi identicos a os mamiferos.
  
  Tetrapoda